Diari Oficial de la Generalitat Valenciana


Sumari del DOGV 6050, del 06-07-2009 (2009/7949)

RESOLUCIÓ de 2 de juliol de 2009, del conseller d'Immigració i Ciutadania, de la convocatòria realitzada mitjançant una Orde de 27 de març de 2009, per a la concessió de subvencions a projectes d'acció humanitària que realitzen organitzacions no governamentals (ONGD) que s'han d'executar a països i poblacions estructuralment empobrits.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6050

Data del DOGV
:   06-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/7949


Data del document
:   02-07-2009

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * societat sense fins de lucre
    * ajuda pública
    * suport econòmic
    * ajuda al desenvolupament
    * país en desenvolupament
    * organització no governamental

RESOLUCIÓ de 2 de juliol de 2009, del conseller d'Immigració i Ciutadania, de la convocatòria realitzada mitjançant una Orde de 27 de març de 2009, per a la concessió de subvencions a projectes d'acció humanitària que realitzen organitzacions no governamentals (ONGD) que s'han d'executar a països i poblacions estructuralment empobrits. [2009/7949]  
Antecedents de fet  
1. En data d'1 d'abril de 2009 va ser publicada en el Diari Oficial de la Comunitat Valenciana (DOCV núm. 5976) l'Orde del conseller d'Immigració i Ciutadania de 27 de març de 2009, de convocatòria de subvencions d'acció humanitària que realitzen organitzacions no governamentals (ONGD) que s'han d'executar a països i poblacions estructuralment empobrits.   
2. A esta convocatòria s'han presentat un total de 33 projectes, amb un import total de subvenció sol·licitada de 5.445.240,63 euros.  
3. En la tramitació del procediment s'ha observat el que disposa la base 12.5 de l'annex I de l'esmentada orde de convocatòria de subvencions, havent-se celebrat prèviament a la concessió d'estes la reunió del Comité Permanent d'Acció Humanitària de la Comunitat Valenciana (CAHE) en data 23 de juny de 2009, per raó de la qual els membres d'este Comité han realitzat les corresponents aportacions als projectes presentats a esta convocatòria que han superat l'avaluació tècnica, tal com es reflectix en l'acta de la reunió.  
4. La Comissió Tècnica del Programa d'Acció Humanitària, segons el que establix la base 12 i 13 de l'annex I de la mencionada orde de convocatòria, ha formulat, en la seua reunió de 24 de juny de 2009, la corresponent proposta motivada de resolució de convocatòria de subvencions.  
Fonaments de dret  
I. Pel que es referix a la competència per a resoldre este procediment, es tenen en compte les atribucions previstes en l'article 47.3 del text refós de la Llei d'Hisenda Pública de la Generalitat, així com el que preveu el Decret 101/2007, de 13 de juliol, del Consell, pel qual s'aprova el Reglament Orgànic i Funcional de la Conselleria d'Immigració i Ciutadania (DOCV núm. 5556, de 16 de juliol de 2007).  
II. Així mateix, en la tramitació d'este procediment s'ha tingut present el que disposa el Decret 201/1997, d'1 de juliol, del Govern Valencià, sobre regulació de les bases per a la cooperació internacional al desenrotllament i del règim específic de transferències de fons destinats a la cooperació amb països en via de desenrotllament, i el que establix l'esmentada Orde de 27 de març de 2009, del conseller d'Immigració i Ciutadania, de convocatòria de subvencions, així com el que preveu la Llei 38/2003, de 17 de novembre, General de Subvencions i la resta de normes de general i pertinent aplicació.  
Per raó d'això, i a proposta de la Comissió Tècnica del Programa d'Acció Humanitària adoptada en la seua sessió de 24 de juny de 2009, resolc:  
Primer  
Concedir a les entitats i projectes esmentats en l'annex I de la present resolució les subvencions sol·licitades per l'import que apareix especificat en este dins del crèdit disponible per un total de 2.178.339,44 euros, del programa 13.51.65.518.01, que es desglossa en 1.350.000 euros a càrrec del capítol IV, línia de subvenció amb codi comptable T5004; i 828.339,44 euros, a càrrec del capítol VII, línia de subvenció amb codi comptable T5005.  
Segon  
Denegar a les entitats i projectes esmentats en l'annex II de la present resolució les subvencions sol·licitades, pels motius que s'expressen en este.  
Tercer  
Requerir a les entitats, els projectes de les quals han sigut subvencionats en una quantitat inferior a la subvenció sol·licitada, perquè en el termini de 15 dies naturals següents a la publicació de la resolució, reformulen el projecte en els termes de la base 16, de l'annex I, de l'Orde del conseller d'Immigració i Ciutadania de 27 de març de 2009, de convocatòria d'acció humanitària que realitzen organitzacions no governamentals (ONGD) que s'han d'executar en països i poblacions estructuralment empobrits.  
Contra la present resolució, que posa fi a la via administrativa, es pot interposar, potestativament, recurs de reposició davant d'este mateix òrgan, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, o bé, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que preveuen els articles 10.1 a) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que es realitze qualsevol altra via que es considere oportuna.  
València, 2 de juliol de 2009.- El conseller d'Immigració i Ciutadania: Rafael Blasco Castany.  
ANNEX I  
  
(\*) Han de reformular el projecte, en els termes de la resolució de concessió, de conformitat amb la base 16 de l'Orde de la convocatòria.  
ANNEX II  
  
1. Haver-se esgotat els fons amb la concessió d'ajudes als projectes millor puntuats, d'acord amb el que disposa la Base 9 de l'annex I de l'orde de la convocatòria.  
2. No haver superat l'avaluació tècnica, de conformitat amb la base 12 de l'annex I de l'Orde de la convocatòria de 27 de març del 2009.  
3. Per haver desistit l'entitat sol·licitant.  
\* \* \* \* \* \* \* \* \* \* \* \* \* \*  
ANEXO I  
  
(\*) Deben reformular el proyecto, en los términos de la Resolución de concesión, de conformidad con la Base 16 de la Orden de la convocatoria.  
ANEXO II  
  
1. Haberse agotado los fondos con la concesión de ayudas a los proyectos mejor puntuados, de acuerdo con lo dispuesto en la Base 9 del Anexo I de la Orden de la convocatoria.  
2. No haber superado la evaluación técnica, de conformidad con la Base 12 del Anexo I de la Orden de la convocatoria de 27 de marzo de 2009.  
3. Por haber desistido la entidad solicitante.